മലബാര് കലാപത്തെ വര്ഗീയ ലഹളയാക്കാന് ശ്രമം: സുനില് പി ഇളയിടം കോഴിക്കോട് : മലബാര് കലാപത്തെ വര്ഗീയ ലഹളയെന്ന് സ്ഥാപിക്കാനാണ് ഹിന്ദുത്വം ശ്രമിക്കുന്നതെന്ന് എഴുത്തുകാരന് സുനില് പി ഇളയിടം. ഡി.വൈ.എഫ്.ഐ ടൗണ് ഹാളില് സംഘടിപ്പിച്ച സെക്കുലര് യൂത്ത് ഫെസ്റ്റ് ഉദ്ഘാടനം ചെയ്യുകയായിരുന്നു അദ്ദേഹം. മതത്തിന്റെ യുക്തികൊണ്ട് ചരിത്രത്തെ വിശദീകരിക്കാനുളള ശ്രമങ്ങള്ക്ക് ഉദാഹരണമാണിത്. ഇതിനായി കുമാരനാശാനെയും ഗാന്ധിജിയെയും അംബേദ്കറെയും ഹാജരാക്കും. കാലങ്ങളില് പരിണമിച്ച ആചാരങ്ങളെയും പൗരോഹിത്യത്തെയും മതമായി ആചരിക്കുകയാണ്. മതത്തിന്റെ ധാര്മിക മൂല്യത്തെയാണ് ആചരിക്കേണ്ടത്. വിശ്വാസത്തെ നൈതികമാക്കി മാറ്റാന് കഴിയണം. അത് വിശ്വാസിയുടെ മാത്രം ഉത്തരവാദിത്വമല്ല. വിശ്വാസമില്ലാത്തവരുടേത് കൂടിയാണ്. വിമര്ശനങ്ങള് നിലനിര്ത്തിക്കൊണ്ട് മതത്തോട് സംവദിക്കാന് മതനിരപേക്ഷതയ്ക്ക് കഴിയണമെന്നും അദ്ദേഹം പറഞ്ഞു. സംസ്ഥാന കമ്മിറ്റിയംഗം പി.ഷിജിത്ത് അദ്ധ്യക്ഷത വഹിച്ചു. കെ. ഇ.എന് കുഞ്ഞഹമ്മദ്, സി.പി.എം ജില്ലാ സെക്രട്ടറി പി.മോഹനന്, സംവിധായകന് എം.മോഹനന്, പി.ദേവരാജന്, ആര്.സിദ്ധാര്ഥ്, കെ.വി ലേഖ, ടി.കെ സുമേഷ്, പിങ്കി പ്രമോദ്, എം.വി നീതു, എന്.കെ അഖിലേഷ്, പി.ദേവരാജന് എന്നിവര് പ്രസംഗിച്ചു. ഡി.വൈ.എഫ്.ഐ ജില്ലാ സെക്രട്ടറി വി. വസീഫ് സ്വാഗതം പറഞ്ഞു.